Lolland-Falsters Stifts-Tidende, 1842-09-15
J det 15de Møde meddeelte Præsidenten Resultatet af den stedfundne Afstemning over den Orden, hvori de tilbagestaaende private Sager ville være at foretage, hvilken er bleven følgende: 1) Om Finantsvæsenet. 2) Om Forandringer i Trykkefrihedslovgivningen. 3) Om Afhændelse af offentlige Stiftelsers og Fideicommissers Bøndergods. 4) Om nærmere Bestemmelser med Hensyn til den nye Matricul. 5) Om Oprettelsen af en landoeconomisk Læreanstalt. 6) Om Jndførelsen af almindelig Værnepligt. 7) Om Forholdsregler til Edens værdigere Anvendelse. 8) Om en ny Pensionslov. 9) Om en Patentlov. 10) Om Offentliggjørelse af ledige Skolelærerembeder. 11) Om Procuratorers Ret til at møde i Politisager. 12) Om forøget Told paa Hørgarn og Lærreder. Under Bestyrelse af en Direction, som for Øieblikket bestaaer af Dhrr. Cancellieraad Fasting, Reservechirurg Møller, Kjøbmændene L. Theisen og J. A. Kisky, Kammeraad Wilhelm til Øllingsøgaard, Kammerr. J. P. Schwensen til Karenslyst og Fuldmægtig Schou, vil der fra 1ste October d. A. blive oprettet en Sparekasse i Nakskov, hvormed tillige et Laane-Jnstitut agtes sat i Forbindelse. J Hemp. Av. klager en Mand over, at han bliver forfulgt og slaaet af et sindsvagt Fruentimmer. Bør det tillades – siger han – at en sindsvag Kone uden videre tør slaae en sagesløs, veifarende Mand lige i Synet, En Mand forgriber sig i det Hele taget saare nødig paa et Fruentimmer, og vel aldrig, naar hun tillige savner Fornuftens Brug, men kunde man ikke af det Offentlige forlange, at Madame Sommer, som flere Gange har anvendt den, hvem den rammer, kun lidet behagelige Næve=Ret, blev indelukket eller bevogtet indtil Sygdommen ophørte, For hvis Skyld bør man meest ønske en saadan Foranstaltning, enten for den sig selv ubevidste Ulykkeliges egen Skyld eller for Publicums (Corresp.) Kjøbenhavn den 10de September. Mod Eieren af Omnibusserne Prøven og Dronning Margrethal, Vognmand Petersen, er indledet criminel Undersøgelse, angaaende Dyrplageri. Flere Heste skulle være ihielkjørte, og een Hest skal han have ladet gaae i 8 Timer uden tilstrækkeligt Foder for en Omnibus, der gaaer imellem Lyngbye og Kbhvn., hvorefter han lod den sætte for en Drosche, hvor da Hesten styrtede. Tvende af Politiets Officianter, som tilfældigviis kom forbi paa Gaden, hvor dette skeete, skulle herom have givet Rapport, som har givet Anledning til Undersøgelsen. Paa Platfonden, eller Batteriet, der er ved Enden af Esplanaden mellem Kjøbenhavn og Citadellet Fredrikshavn, ud mod Søen, er om Natten posteret en Skildvagt. Denne blev Fredag Aften Kl. 10 3/4 adspurgt af en Mand, der stod lidt nedenfor hans Post i Esplanaden, hvad det var for Uordener han taalte paa sin Post, og da Skildvagten dertil svarede, at han ikke vidste af nogen Uorden at sige, opstod der en liden Ordvexling mellem dem, hvorpaa Skildvagten gik ned, tog Manden, der ingen Modstand gjorde, og saatte ham som Arrestant ind i sit Skilderhuus. Efter at have staaet et Øieblik i denne Stilling, gav Arrestanten sig gjentagne Gange til at raabe: Nielsen, hvorpaa 4 Mand kom ilende til fra Værtshuset Brokkens Bod, og angrebe Skildvagten forfra, medens Arrestanten gjorde et Udfald fra Skilderhuset, og der opstod nu en haardnakket Kamp, hvori Skildvagten, som en brav Soldat, huggede vældigt om sig med sin Hirschfænger. Han vilde dog rimeligviis være bukket under for Overmagten, hvis ikke Vagtpatrouillen var kommet til, hvorpaa Voldsmændene toge Flugten, paa En nær, der var saa stærkt saaret, og tillige noget beruset, at han maatte lade sig arrestere. Denne er Opsynsmand i Nyboder. Ophavsmanden til Overfaldet, Spørgeren, skal – mærkeligt nok - være Vægteren paa Toldbodveien; Nielsen er Navnet paa Værten i Brokkens Bod.